Hulda Grønneberg

Hulda Tegnér Grønneberg (født 15. mars 1844 i Christiania, død 7. mai 1924 i Kristiania) var en norsk kunstmaler.

Hun var datter av Fedor Ferdinand Tegnér (1817–1902) og Anne Marie, født Steffensen (1815–1897), og ble gift i 1865 med kjøpmann Julius Fredrik Grønneberg (1836–1920). Ekteskapet ble senere oppløst (etter 1875). Hun var kusine av den danske tegneren og bokkunstneren Hans Tegner (1853–1932).

Grønneberg var utdannet ved Knud Bergsliens malerskole og gikk i lære hos Hermine Biedermann-Arentz. Hun var særlig aktiv på 1880-tallet og drev mest med landskapsmaleri med motiver fra Norge. Grønneberg var blant de få kvinnelige landskapsmalerne på den tiden. Hun bidro med arbeider til Verdensutstillingen i Paris i 1889. I 1886 stilte hun ut «Fra Walles have i Sandvigen» på Høstutstillingen.

Referanser

Eksterne lenker 
 Maleriet «Fra Grosshesselohe» i Nasjonalmuseet.

Norske billedkunstnere
Personer fra Oslo